การเติบโตทางเศรษฐกิจกำลังเร่งตัว อาจทำให้เกิดเหตุการณ์อะไรบ้างที่เป็นไปได้
การเติบโตทางเศรษฐกิจกำลังเร่งตัว โดยเฉพาะเศรษฐกิจสหรัฐฯ ที่กำลังขึ้นสู่จุดพีค สะท้อนออกมาที่ความแข็งแกร่งของตลาดแรงงาน แม้ว่ากำลังเผชิญกับการแพร่ระบาดของโควิดสายพันธ์เดลต้า ตลอดจนผลกระทบจากการสภาวะอุปทานขาดแคลน การ Lockdown ในหลายเมืองหลายประเทศที่เป็นห่วงโซ่อุปทานของโลก จะทำให้ภาคธุรกิจเร่งสะสมสต็อก วัตถุดิบขาดแคลน และเงินเฟ้อจะพุ่งอีกครั้ง ซึ่งอาจทำให้เกิดเหตุการณ์ที่เป็นไปได้ดังนี้


1. ข้อมูลเศรษฐกิจของสหรัฐฯ ที่ขยายตัวดีมากจนทำให้ Fed ต้องเดินหน้าประกาศแผนลดขนาด QE ตามที่ตลาดคาด (ภายในการประชุม FOMC ก.ย. 64) US Dollar จะเร่งตัวแข็งค่าเร็วมากขึ้น และอัตราผลตอบแทนพันธบัตรของสหรัฐฯ ซึ่งอยู่ต่ำมากจะทะยานขึ้นรับกับการคาดการณ์ว่า Fed จะขึ้นดอกเบี้ยเร็ว ซึ่งหากเป็นไปตามนี้จะเป็นสถานการณ์ที่แย่ที่สุดสำหรับทองคำ แต่เป็นบวกต่อกลุ่มหุ้นวัฐจักร การเงิน ธนาคาร ของกลุ่มประเทศพัฒนาแล้วอย่างสหรัฐฯ และยุโรป จะเคลื่อนไหวดีกว่ากลุ่มประเทศเกิดใหม่ Emerging Market ที่หลาย ๆ ประเทศยังไม่สามารถคุมการแพร่ระบาดได้ 


2. ข้อมูลเศรษฐกิจยังไม่ดีมากพอ และ Fed ยังคงระมัดระวังการส่งสัญญาณการลด QE ทั้งการประชุมที่ Jackson Hole และ FOMC Meeting ใน ส.ค. 64 และ ก.ย. 64 ส่วนอัตราผลตอบแทนพันธบัตรนั้นจะลดความร้อนแรงลง ในขณะที่การคาดการณ์เงินเฟ้อนั้นยังคงปรับพุ่งขึ้น จากสภาวะอุปทานขาดแคลน ทำให้อัตราดอกเบี้ยที่แท้จริงหักหัวลงอีกครั้ง ซึ่งกรณีนี้จะเป็นบวกต่อราคาทองคำ อย่างไรก็ตามการที่สภาคองเกรสผ่านกฎหมายงบประมาณในการลงทุนโครงสร้างพื้นฐาน รวมไปถึงการเร่งใช้นโยบายการคลังของรัฐบาลสหรัฐฯ ทั้งหมดจะเป็นตัวค้ำไม่ให้อัตราผลตอบแทนพันธบัตรปรับลงมากนัก
ข่าวเศรษฐกิจและการเงิน